open-index/open-wikipedia-markdown huggingface dataset:
கோவூர், சென்னை

**கோவூர்** (*Kovur*) என்பது இந்தியாவின் தமிழ்நாட்டின் காஞ்சிபுரம் மாவட்டத்தில் சென்னை நகரின் மேற்குப் பகுதியில் உள்ள ஒரு நகரம் ஆகும். இந்த நகரம் சென்னை பெருநகரப் பகுதியின் புறநகர்ப் பகுதியாகும். இது போரூர்- குன்றத்தூர் சாலையில் போரூர் சென்னையிலிருந்து சுமார் 5 கிலோ மீட்டர் தொலைவில் அமைந்துள்ளது. கடல் மட்டத்திலிருந்து சுமார் 44 மீட்டர் உயரத்தில் அமைந்துள்ள கோவூர் பகுதியின் புவியியல் ஆள்கூறுகள்  ஆகும்.

## மக்கள்தொகை
2011 மக்கள் தொகை கணக்கெடுப்பின்படி, கோவூரில் 5557 ஆண்கள் மற்றும் 5404 பெண்கள் என 10961 பேர் உள்ளனர். கோவூரின் பாலின விகிதம் 972 ஆகவும், எழுத்தறிவு விகிதம் 87.3 ஆகவும் இருந்தது.

## மேற்கோள்கள்

## வெளி இணைப்பு
* GeoHack - கோவூர், சென்னை

பகுப்பு:காஞ்சிபுரம் மாவட்டத்தில் உள்ள கிராமங்கள்
மொகைதீன் அப்துல் காதர் அரசு மேல்நிலைப் பள்ளி, காரையூர்

**காரையூர் மொகைதீன் அப்துல் காதர் அரசு மேல்நிலைப்பள்ளி** என்பது இந்தியாவின் தமிழ்நாடு மாநிலத்தில் புதுக்கோட்டை மாவட்டம் காரையூர் ஊராட்சியில் இயங்கி வரும் அரசுப் பள்ளியாகும்.  இப்பள்ளியில் ஆறு முதல் பன்னிரெண்டாம் வகுப்பு வரை பாடம் கற்பிக்கப்படுகிறது.

## நிா்வாகம்
அரசு மேல்நிலைப்பள்ளி காரையூர் தமிழக அரசின் பள்ளிக்கல்வி துறையின் கீழ் இயங்குகிறது.

## மேற்கோள்கள்

பகுப்பு:புதுக்கோட்டை மாவட்டத்திலுள்ள அரசுப் பள்ளிகள்
சிறீ விசாலாட்சி கலாசாலை மேல்நிலைப் பள்ளி, ஆ. தெக்கூர்

**சிறீ விசாலாட்சி கலாசாலை மேல்நிலைப்பள்ளி, ஆ. தெக்கூர்** என்பது தமிழ்நாட்டின் சிவகங்கை மாவட்டத்தில் ஆத்திக்காடு தெக்கூரில் அமைந்துள்ள பள்ளி ஆகும்.

## தொடக்கம்
இப்பள்ளி 10 சூலை, 1947 வியாழக் கிழமை அன்று தொடங்கப்பட்டது. புதிய பள்ளிக் கட்டடமானது 15 ஏப்ரல், 1959 அன்று முதல் இந்தியப் பிரதமர் ஜவகர்லால் நேருவால் திறந்து வைக்கப்பட்டது.

## பொன்விழா
இப்பள்ளி 16 பெப்ரவரி 1997 அன்று இதன் பொன்விழா ஆண்டைக் கொண்டாடியது.

## மேற்கோள்கள்

பகுப்பு:சிவகங்கை மாவட்டத்திலுள்ள அரசு உதவி பெறும் பள்ளிகள்
இபான் மக்கள்

**இபான் மக்கள்** அல்லது **கடல் டயாக்குகள்** (மலாய்: *Orang Iban*; ஆங்கிலம்: *Iban People*; சீனம்: *伊班族*) என்பவர்கள் தென்கிழக்கு ஆசியாவின் போர்னியோ தீவில் உள்ள டயாக் மக்களின் ஒரு பிரிவு மக்களாகும். இபான் வம்சாவழியைச் சேர்ந்தவர்களாக இருந்தாலும் கடல் டயாக்குகள் *(Sea Dayaks)* என்று அறியப் படுகிறார்கள்.

டயாக் எனும் சொல் மேற்கத்தியர்களால் வழங்கப்பட்ட சொல். தலை வேட்டையாடுதல் *(headhunting)* எனும் காட்டுவாசிப் பழக்கத்திற்கு இபான்கள் புகழ் பெற்றவர்கள். மேலும் துணிச்சலுடன் எதிர்த்துப் போரிடும் குணம் கொண்ட பழங்குடியினராகக் கருதப் படுகிறார்கள்.

## பொது

ஐரோப்பியர்களின் வருகை; மற்றும் அடுத்தடுத்த காலனித்துவ ஆட்சிகள்; போன்றவற்றினால் கடல் டயாக்குகளின் தலையை வேட்டையாடும் பழக்கம் படிப்படியாக மறைந்து விட்டது. இருப்பினும் இன்றும் பல பாரம்பரியப் பழங்குடி பழக்க வழக்கங்கள் இருக்கவே செய்கின்றன.

மலேசியாவில் சரவாக் மாநிலம்; புரூணை; மற்றும் இந்தோனேசியாவின் மேற்கு கலிமந்தான் மாநிலம் போன்ற நிலப் பகுதிகளில் இபான் மக்கள் வாழ்கின்றனர். மேற்கு கலிமந்தானில் ரூமா பாஞ்சாங் எனப்படும் நீண்ட வீடுகளில் வாழ்கின்றனர்.

### ரூமா பேத்தாங் நீள வீடுகள்

இந்த நீள வீட்டை, இந்தோனேசிய மொழியில் 'ரூமா பேத்தாங்' *(rumah betang)* என்றும்; மலாய் மொழியில் 'ரூமா பாஞ்சாங்' *(rumah panjang)* என்றும் அழைக்கிறார்கள். 

அவர்களைப் பற்றிய தொன்ம ஆய்வுகள்; பழைய புராணங்களின் படி, இபான் மக்கள் வரலாற்று ரீதியாக போர்னியோவில் உள்ள கபுவாஸ் ஆற்றுப் பகுதியில் *(Kapuas river)* இருந்து வந்தவர்கள் என்று அறியப் படுகிறது. ஆனாலும் அவர்கள் இந்தோனேசியாவைப் பூர்வீகமாகக் கொன்டவர்கள்.

### ஸ்ரீ அமான் நதிப்படுகை

காலப் போக்கில் இவர்கள் மெதுவாகச் சரவாக் நகர்களுக்குள் வந்து சேர்ந்தனர். இந்தப் பழங்குடியினரில் சிலர் ஸ்ரீ அமான் நதிப் படுகையில் குடியேறினார்கள். ஜேம்சு புரூக் ஆட்சியின் போது, ​​இபான் பழங்குடியினர் சரவாக் உள்நாட்டிற்குள் மேலும் ஊடுருவினர். அங்கு ஏற்கனவே இருந்த பல உள்ளூர் பழங்குடியினருடன் மோதலில் ஈடுபட்டனர்.

காலப் போக்கில் உள்ளூர் மக்களுடன் அடிக்கடி மோதலில் ஈடுபட்டு வந்தனர். ஜேம்சு புரூக் காலத்தில் அவர்களின் மனிதத் தலை வேட்டையாடும் பழக்கத்திற்கு முற்றுப்புள்ளி வைக்கப் பட்டது.

## மேற்கோள்கள்

## வெளி இணைப்புகள்

பகுப்பு:மலேசிய இனக்குழுக்கள்
பகுப்பு:மலேசிய மக்கள்‎
பகுப்பு:மலேசியப் பழங்குடிகள்
இந்தியத் தேசிய காங்கிரசு (சேக் அசன்)

**இந்தியத் தேசிய காங்கிரசு (சேக் அசன்)** (*Indian National Congress (Sheik Hassan)*) என்பது கோவாவைச் சேர்ந்த அரசியல் கட்சியாகும். இது ஆகத்து 17, 2002 அன்று எதிர்க்கட்சியான இந்தியத் தேசிய காங்கிரசிலிருந்து பிரிந்து தோற்றுவிக்கப்பட்டது.

இந்த குழுவிற்குக் கோவா சட்டசபையின் முன்னாள் சபாநாயகர் ஹாஜி சேக் அசன் அரூன் தலைமை தாங்கினார். ஐந்து சட்டமன்ற உறுப்பினர்கள் காங்கிரசிலிருந்து பிரிந்து புதிய கட்சியினைத் தோற்றுவித்து பாரதிய ஜனதா கட்சி (பாஜக) - கோவா மக்கள் காங்கிரசு அரசாங்கத்திற்கு ஆதரவைத் தந்தனர். இருப்பினும், இவர்களில் நான்கு சட்டமன்ற உறுப்பினர்கள் சேக் அசனைக் கைவிட்டு, கோவாவில் ஆட்சியிலிருந்து பாஜகவில் சேர்ந்தனர்.

அக்டோபர் 2002-ல் இந்திய தேசிய காங்கிரசு (சேக் அசன்) கோவா அரசாங்கத்தில் பங்கேற்றது. சேக் அசன் தொழில்துறை மற்றும் கைவினைத் துறை அமைச்சராகவும், இவரது கட்சி சகாவான பிரகாசு வெலிப், கூட்டுறவு, அலுவல் மொழிகள் மற்றும் பிற துறைகளுடன் அமைச்சராகவும் நியமிக்கப்பட்டனர்.

2002 மாநிலத் தேர்தலில் சேக் அசன் அரூன் பாஜக வேட்பாளராக நின்று தோல்வியடைந்தார். பின்னர், கர்ச்சோரிமில் முசுலிம்களுக்கு எதிரான வகுப்புவாதக் கலவரங்களைத் தொடர்ந்து, சேக் அசன் 2006 ஆம் ஆண்டின் தொடக்கத்தில் பாஜக அரசிலிருந்து கர்ச்சோரிம் வன்முறையைக் காரணம் காட்டிவிலகினார். இக்கட்சியின் தற்போதைய நிலை தெளிவாக இல்லை.

## மேலும் பார்க்கவும்
* இந்திய தேசிய காங்கிரசு

## மேற்கோள்கள்

பகுப்பு:இந்திய அரசியல் கட்சிகள்
ஜி. பத்மாவதி

**ஜி. பத்மாவதி** (*G. Padmavathi*) என்பவர் இந்திய அரசியல்வாதி ஆவார். இவர் பெங்களூரின் 50வது மற்றும் ஏழாவது பெண் மாநகரத் தலைவியாக இருந்தார்.

## தனிப்பட்ட வாழ்க்கை
பத்மாவதி 1979-ல் பெங்களூருப் பல்கலைக்கழகத்தில் இளங்கலை பட்டப்படிப்பை முடித்தார். பத்மாவதி ஆர் ஜெயகோபாலை மணந்தார். இத்தம்பதியருக்கு மூன்று குழந்தைகள் உள்ளனர்.

## தொழில்
பெங்களூரு மாநகராட்சி பிரகாஷ் நகர்ப் பகுதியில் (வட்டம் எண் 98) நான்கு முறை (1989, 1996) பத்மாவதி உறுப்பினராகப் பணியாற்றினார். பத்மாவதி 2008 கர்நாடக சட்டமன்றத் தேர்தலில் இந்தியத் தேசிய காங்கிரசு சார்பில் இராசாசி நகரம் தொகுதியில் போட்டியிட்டுத் தோல்வியுற்றார். இவர் தொடர்ந்து மூன்று முறை கர்நாடகா சட்டமன்ற தேர்தலில் பாரதிய ஜனதா கட்சியின் கர்நாடக அரசாங்கத்தின் முன்னாள் அமைச்சரான  சுரேசு குமாரிடம் தோல்வியடைந்தார். செப்டம்பர் 2016-ல் இவர் இந்தியத் தேசிய காங்கிரசின் வேட்பாளராகப் பெரிய பெங்களூர் மாநகரப் பேரவை தேர்தலில் போட்டியிட்டார். 2016ஆம் ஆண்டில், இந்த பதவி சிறுபான்மையினருக்கு ஒதுக்கப்பட்டது. இந்தியத் தேசிய காங்கிரசு இவரைத் தேர்தலுக்கு முன்பு மாநகரத் தலைவி வேட்பாளராகத் தேர்வு செய்தது. இத்தேர்தலில் இவர் 142 வாக்குகள் பெற்றார். இவரது நெருங்கிய போட்டியாளர் பாரதிய ஜனதா கட்சியின் டி.எச்.லட்சுமி பெற்ற வாக்குகள் 120 ஆகும். தேர்தலில் வெற்றி பெற்று நகர மாநகரத்தந்தையாகவும், எம்.ஆனந்த் துணை மாநகரத்தந்தையாகவும் பதவியேற்றனர். 2018 கர்நாடக சட்டமன்றத் தேர்தலுக்கான தனது கட்சியின் கருத்துகளையும் வியூகங்களையும் இவர் பகிர்ந்து கொண்டார். " 2018 சட்டமன்றத் தேர்தலின் போது மக்கள் பிரச்சனையில் அனைத்துக் கண்களையும் கொண்டு, பெங்களூரின் முன்னேற்றத்திற்காகவும் முதல்வர் சித்தராமையாவின் தொலைநோக்குப் பார்வையை நிறைவேற்றவும் முயல்வேன். நாங்கள் முன்னுரிமை அடிப்படையில் பணிகளை மேற்கொள்வோம், இது ஒரு முக்கியமான நேரத்தில் எங்கள் கட்சிக்கு நிச்சயமாக உதவும்." எனத் தெரிவித்தார். இவரது பதவிக்காலம் 2017-ல் முடிவடைந்தது.

அக்டோபர் 25, 2016 அன்று, இவர் நகராட்சி அதிகாரிகளுடன் கூட்டம் ஒன்றை நடத்தினார். இதில் இவர் பொதுமக்களின் குறைகளுக்குச் சிறப்புக் கவனம் செலுத்துமாறு அதிகாரிகளைக் கேட்டுக்கொண்டார். நகராட்சி உறுப்பினர்கள் தங்களை ஒருங்கிணைத்துச் சிறப்பாகச் செயல்பட வேண்டும் என்றும் பரிந்துரைத்தார்.

## மேற்கோள்கள்

பகுப்பு:வாழும் மக்கள்
பகுப்பு:கர்நாடக அரசியல்வாதிகள்
1467

**1467** (**[[ரோம எண்ணுருக்கள்|MCDLXVII]]**) பழைய யூலியன் நாட்காட்டியில் வியாழக்கிழமை ஆரம்பமான ஒரு சாதாரண ஆண்டாகும்.

## நிகழ்வுகள்
*சூலை 25 &ndash; மொலினெல்லா என்ற இடத்தில் நடந்த சமரில் முதல் தடவையாக சுடுகலன்கள் இத்தாலியில் பெருமளவில் பயன்படுத்தப்பட்டன.
*கனகசூரிய சிங்கையாரியனின் யாழ்ப்பாண மீட்புப் போர்: யாழ்ப்பாண அரசு கோட்டை இராச்சியத்தின் கட்டுப்பாட்டில் இருந்து விடுதலை பெற்றது.
*இரண்டாம் மெகமுது தலைமையிலான உதுமானியப் படைகள் அல்பேனியா மீது நடத்திய தாக்குதல் மூன்றாவது தடவையாகவும் தோல்வியில் முடிந்தது.
*சிலோவாக்கியாவில் முதலாவது பல்கலைக்கழகம் இசுத்துரோபொலித்தானா பல்கலைக்கழகம் பிராத்திஸ்லாவாவில் அமைக்கப்பட்டது.

## பிறப்புகள்
*பெட்ரோ ஆல்வாரெசு காப்ரால், போர்த்துகேய படைத்துறை ஆணைத்தலைவர், கடலோடி, தேடலாய்வாளர் (இ. 1520)

## இறப்புகள்

## மேற்கோள்கள்
சுவாதின் குமார் சர்க்கார்

**சுவாதின் குமார் சர்க்கார்** (*Swadhin Kumar Sarkar*) என்பவர் இந்திய அரசியல்வாதியும் பாரதிய ஜனதா கட்சியின் உறுப்பினரும் ஆவார். இவர் 2016 முதல் 2021 வரை பைஷ்னாப்நகர்-54 தொகுதியின் சட்டமன்ற உறுப்பினராக இருந்துள்ளார். 2021ஆம் ஆண்டு மேற்கு வங்காள சட்டமன்றத்திற்கு நடைபெற்ற தேர்தலில் இவர் தோல்வியடைந்தார்.

## ஆரம்ப கால வாழ்க்கை
சர்க்கார் துவிஜிந்தர் நாத் சர்க்காருக்கு மகனாகப் பிறந்தார். இவர் மேற்கு வங்க மாநிலம் மால்டா மாவட்டத்தில் உள்ள சர்கார்டோலா கிராமத்தைச் சேர்ந்தவர். 1981-ல் பங்கபாசி கல்லூரியில் உயிரியலில் இளம் அறிவியல் பட்டம் பெற்றார் 

## அரசியல் வாழ்க்கை
2016 மேற்கு வங்க சட்டமன்றத் தேர்தலில், சர்க்கார் தனது நெருங்கிய போட்டியாளரான இந்தியத் தேசிய காங்கிரசின் அஜிசுல் ஹக்கை 4,497 வாக்குகள் வித்தியாசத்தில் தோற்கடித்தார். இதன் மூலம் மேற்கு வங்க சட்டமன்றத்தில் தேர்ந்தெடுக்கப்பட்ட பாரதிய ஜனதா கட்சியின் மூன்று சட்டமன்ற உறுப்பினர்களில் ஒருவராக இருந்தார்.

## மேற்கோள்கள்

பகுப்பு:வாழும் மக்கள்
பகுப்பு:மேற்கு வங்காளத்தைச் சேர்ந்த பாரதிய ஜனதா கட்சி அரசியல்வாதிகள்
பிளைத்தின் அரசவால் ஈப்பிடிப்பான்

**பிளைத்தின் அரசவால் ஈப்பிடிப்பான்** (*Blyth's paradise flycatcher*)(*தெர்ப்சிபோன் அபினிசு*), **ஓரியண்டல் அரசவால் ஈப்பிடிப்பான்** என்றும் அழைக்கப்படுகிறது. இது மொனார்கிடே குடும்பத்தில் உள்ள ஒரு சிற்றினம் ஆகும். இது தெற்கு சீனாவிலிருந்து சுமத்ரா மற்றும் மெலனேசியா வரை காணப்படுகிறது. இது 2015-ல் பன்னாட்டு பறவையியல் சங்கத்தினால் தனி சிற்றினமாகக் கருதப்படும் வரை ஆசிய அரசவால் ஈப்பிடிப்பான் எனக் கருதப்பட்டது.

## துணையினங்கள்
பத்து துணையினங்கள் இந்தச் சிற்றினத்தின் கீழ் அங்கீகரிக்கப்பட்டுள்ளன. அவை:

* *தெ. அ. சாதுரேதியர்* - (சாலோமான்சன், 1933) : நேபாளத்தின் கிழக்குப் பகுதிகளிலும் வடகிழக்கு இந்தியாவிலும், கிழக்கு வங்காளதேசம் மற்றும் வடக்கு மியான்மரில் இனப்பெருக்கம் செய்கின்றன; மலேசியாவில் வாழும் பறவைகள் இனப்பெருக்கத்திற்காக வடக்கு நோக்கி இடம்பெயர்கின்றன.
* *தெ. அ. நிகோபாரிகா* - ஓட்சு, 1890 : முதலில் ஒரு தனிச் சிற்றினமாக விவரிக்கப்பட்டது. நிக்கோபார் தீவுகளில் காணப்படுகிறது
* *தெ. அ. பர்மே* - (சாலோமான்சன், 1933) : மத்திய மியான்மரில் காணப்படுகிறது
* *தெ. அ. இந்தோசைனென்சிசு* - (சாலோமான்சன், 1933) : கிழக்கு மியான்மர் மற்றும் தெற்கு சீனா முதல் இந்தோசீனா வரை காணப்படுகிறது
* *தெ. அ. அபினிசு* - (பிளைத், 1846) : மலாய் தீபகற்பம் மற்றும் சுமாத்திராவில் கண்டுபிடிக்கப்பட்டது
* *தெ. அ. புரோசெரா* - (ரிச்மண்ட், 1903): முதலில் ஒரு தனிச் சிற்றினமாக விவரிக்கப்பட்டது. சிமியுலுவில் (வடமேற்கு சுமத்ராவிற்கு வெளியே) காணப்படுகிறது
* *தெ. அ. இன்சுலாரிசு* - சால்வடோரி, 1887 : முதலில் ஒரு தனிச் சிற்றினமாக விவரிக்கப்பட்டது. நியாஸில் தீவு (வடமேற்கு சுமத்ராவிற்கு வெளியே) காணப்படுகிறது
* *தெ. அ. போர்னிசிசு* - (ஹார்டர்ட், 1916) : போர்னியோவில் கண்டுபிடிக்கப்பட்டது
* *தெ. அ. சம்பேனியன்சு.*- மேயர், ஏபி, 1894 : முதலில் ஒரு தனிச் சிற்றினமாக விவரிக்கப்பட்டது. சும்பா தீவுகள் (தெற்கு சிறு சுண்டாத் தீவுகள்)

சும்பாவா, அலோர், லெம்பாட்டா மற்றும் புளோரெஸ் (மத்திய சிறு சுண்டாத் தீவுகள்) ஆகியவற்றில் காணப்படும் தெங்காரா அரசவால் ஈப்பிடிப்பான் (*தெ. புளோரிசு*), முன்பு ஒரு கிளையினமாகக் கருதப்பட்டது. ஆனால் சமீபத்தில் தனிச்சிற்றினமாக மறுவகைப்படுத்தப்பட்டது.

## மேற்கோள்கள்

பகுப்பு:ஈ-பிடிப்பான்கள்
ஜெர்லின் அனிகா

**ஜெர்லின் அனிகா ஜெயரட்சகன்**, **ஜே. ஜெர்லின் அனிகா** அல்லது **ஜெர்லின் அனிகா** (பிறப்பு 2004) என்றும் அழைக்கப்படும் ஒரு இந்திய காது கேளாத பூப்பந்து விளையாட்டு வீரர் ஆவார். இவருக்கு 2022 இல் இந்திய அரசின் அர்ச்சுனா விருது வழங்கப்பட்டது.

## வாழ்க்கை வரலாறு
இவர் தமிழ்நாட்டின் மதுரையைச் சேர்ந்தவர். இவருக்கு இரண்டு வயதில் செவித்திறன் குறைபாடு இருப்பது கண்டறியப்பட்டது. மதுரையில் உள்ள அவ்வை மாநகராட்சி மகளிர் மேல்நிலைப்பள்ளியில் படித்தார். எட்டு வயதில் பூப்பந்து விளையாட்டில் தனது ஆர்வத்தைத் தொடர்ந்தார். அவர் புனித யோசப்பு மகளிர் மேல்நிலைப் பள்ளியில் ஒன்பதாம் வகுப்பு படிக்கும் போதே *ஃபெடரேஷன் ஆஃப் இந்தியா ஸ்கூல் கேம்ஸ் 2016-*இல் பங்கேற்று 13 வயதுக்குட்பட்டோர் பிரிவில் வெள்ளிப் பதக்கத்தைப் பெற்றார். இவரது பயிற்சியாளர் டி.சரவணனின் கூற்றுப்படி, இறகுப்பந்தின் எதிர்வினை நேரத்தின் குறைபாடு இவரிடம் இருந்தது.

## தொழில் வாழ்க்கை
இவர் ஹைதராபாத்தில் 2017 ஆம் ஆண்டில் பேட்மிண்டன் வாகையாளர் போட்டியில் தேசிய வாகையாளர் ஆனார். மேலும், இவரது செயல்திறன் அதே ஆண்டில் கோடைகால காது கேளாதோர் ஒலிம்பிக்கிற்கு தகுதி பெற உதவியது. இவர் 13 வயதில் 2017 கோடைகால காது கேளாதோர் ஒலிம்பிக்கில் இந்தியாவைப் பிரதிநிதித்துவப்படுத்தினார் மற்றும் பெண்கள் ஒற்றையர் மற்றும் பெண்கள் இரட்டையர் போட்டிகளில் போட்டியிட்டார். 13 வயதில், அவர் 2017 கோடைகால காது கேளாதோர் ஒலிம்பிக்கில் இளைய பங்கேற்பாளர் ஆவார். ப்ரித்வி சேகருடன் சேர்ந்து, காது கேளாதோர் ஒலிம்பிக்கில் போட்டியிட்ட தமிழ்நாட்டின் முதல் தடகள வீரர் என்ற பெருமையைப் பெற்றார்.

இவர் மலேசியாவில் நடைபெற்ற 2018 ஆசிய பசிபிக் காது கேளாதோர் பூப்பந்து சாம்பியன்ஷிப்பில் போட்டியிட்டார், அங்கு அவர் இரண்டு வெள்ளிப் பதக்கங்களையும் ஒரு வெண்கலத்தையும் வென்றார். 5வது ஆசிய பசிபிக் காது கேளாதோர் பேட்மிண்டன் சாம்பியன்ஷிப் போட்டியில், பெண்கள் இரட்டையர் பிரிவில் மூத்த பிரிவில் வெண்கலப் பதக்கத்தை வென்றார், அதைத் தொடர்ந்து 21 வயதுக்குட்பட்ட பெண்கள் பிரிவில் ஒற்றையர் மற்றும் இரட்டையர் பிரிவுகளில் வெள்ளிப் பதக்கம் வென்றார்.

தைபேயில் நடைபெற்ற 2019 உலக காது கேளாதோர் இளைஞர் பாட்மிண்டன் வாகையாளர் பெண்கள் ஒற்றையர் இறுதிப் போட்டியில் 15 வயதில் தங்கப் பதக்கம் வென்றார். அவர் ஜேர்மனியின் ஃபின்ஜா ரோசெண்டாலை நேர் செட்களில் தோற்கடித்து இளைஞர் காதுகேளாத உலக வாகையாளர் ஆனார். தங்கப் பதக்க சாதனைக்கு கூடுதலாக, 2019 ஆம் ஆண்டு நடந்த உலக காது கேளாதோர் இளையோர் பாட்மிண்டன் வாகையாளர் போட்டி இரண்டாவது பதிப்பின் போது பெண்கள் இரட்டையர் மற்றும் கலப்பு இரட்டையர் போட்டிகளில் வெள்ளிப் பதக்கங்களையும் பெற்றார்  .

இவர் 2021 கோடைகால காது கேளாதோர் ஒலிம்பிக்கில் இந்தியாவைப் பிரதிநிதித்துவப்படுத்தினார், இது காது கேளாதோர் ஒலிம்பிக்கில் அவரது இரண்டாவது முறை பங்கேற்பைக் குறித்தது. இவர் 2021 கோடைகால காது கேளாதோர் ஒலிம்பிக்கில் கலப்பு இரட்டையர், குழு நிகழ்வு மற்றும் பெண்கள் ஒற்றையர் பிரிவுகளில் மூன்று தங்கப் பதக்கங்களை வென்றார்.

## மேற்கோள்கள்

பகுப்பு:2004 பிறப்புகள்
பகுப்பு:வாழும் மக்கள்
பகுப்பு:மதுரை மக்கள்
பகுப்பு:அருச்சுனா விருது பெற்றவர்கள்
பகுப்பு:அருச்சுனா விருது பெற்ற தமிழர்கள்
டைனி டூன் அட்வென்சர்ஸ்

டைனி டூன் அட்வென்சர்ஸ் என்பது 1990 ஆம் ஆண்டு வார்னர் பிரதர்ஸ் என்ற நிறுவனத்தால் உருவாக்கப்பட்ட ஒரு பிரபலமான குழந்தைகள் கார்ட்டூன் ஆகும். இது 1990 முதல் 1995 வரை ஒளிபரப்பப்பட்டது. இது குழந்தைகள் மத்தியில் பிரபலமானது.

## இந்தியாவில் டைனி டூன் அட்வென்சர்ஸ் கார்ட்டூன்
டைனி டூன் அட்வென்சர்ஸ் கார்ட்டூன் இந்தியாவில் 1990கள், 2000கள் மற்றும் 2010களில் பல இந்திய சேனல்களில் ஒளிபரப்பப்பட்டது. கார்ட்டூன் நெட்வொர்க் மற்றும் சுட்டி தொலைக்காட்சி ஆகியவை அவற்றில் அடங்கும்.

பகுப்பு:ஆங்கிலத் தொலைக்காட்சித் தொடர்கள்
அருண் குமார் சின்கா

**அருண் குமார் சின்கா** (*Arun Kumar Sinha*) என்பவர் இந்திய அரசியல்வாதியும் பீகார் சட்டமன்ற உறுப்பினரும் ஆவார். இவர் பாரதிய ஜனதா கட்சியின் உறுப்பினர் ஆவார். சின்கா 2005, 2010, 2015 மற்றும் 2020 தேர்தல்களில் கும்ஹ்ரார் சட்டமன்றத் தொகுதிக்கு நடைபெற்ற தேர்தலில் வெற்றி பெற்றுள்ளார்.

## மேற்கோள்கள்

பகுப்பு:பீகார் சட்டமன்ற உறுப்பினர்கள்
பகுப்பு:1951 பிறப்புகள்
பகுப்பு:வாழும் மக்கள்
பாபுரி ஆண்டிஜானி

**பாபுரி ஆண்டிஜானி** (பாரசீகம்: بابری اندیجان) (1486 - ஏப்ரல் 1526) என்பவர் முகலாயப் பேரரசர் பாபரின் ரகசிய ஆண் காதலர் ஆவார். இவரை பாபர் உஸ்பெகிஸ்தானில் உள்ள முகாம் சந்தையில் இருந்து அடிமையாக மீட்டார். ஆண்டிஜான் நகரத்திலிருந்து வந்ததற்காக, பேரரசர் பாபர் அவரை ஆண்டிஜானி என்று அழைத்தார். பாபர் தனது சுயசரிதையான "பாபர்நாமா"வில் தனது ரகசிய காதலரான பாபரி ஆண்டிஜானியைப் பற்றி பலமுறை குறிப்பிடுகிறார், மேலும் பாபரி மீதான தனது உணர்வுகளை வெளிப்படுத்தியுள்ளார், மேலும் அவரைப் பற்றி பல பாரசீக கவிதைகளையும் எழுதியுள்ளார்.

## வாழ்க்கை
1499 இல், ஆண்டிசானி பாபரால் காவலில் வைக்கப்பட்டார். பேரரசர் ஆண்டிசானிக்கு குதிரை சவாரி செய்யக் கற்றுக் கொடுத்தார். பின்னர்  அவரை தனக்கு விசுவாசமான மற்றும் நிலையான துணையாக வைத்திருந்தார். 

## பாபர்நாமாவில் பாபுரி ஆண்டிஜானி
பாபுரி ஆண்டிஜானி பற்றி பாபர் தன் சுயசரிதையில் கீழ்க்கண்டவாறு குறிப்பிடுகிறார். 

*ஓய்வு நாட்களில், எனக்குள் ஒரு விசித்திரமான நாட்டத்தைக் கண்டுபிடித்தேன், இல்லை! கேம்ப்-பஜாரில் ஒரு பையனுக்காக 'நான் பைத்தியம் பிடித்து அலைந்தேன், என்னை நானே துன்புறுத்தினேன்' அவனது பெயர் பாபுரி, அவன் எனக்குப் பொருத்தமாக இருந்தான். அதுவரை எனக்கு யாரிடமும் அன்பும் விருப்பமும் இல்லை. அவனுக்காக நான் பாரசீகக் கவிதைகளை இயற்றினேன்.*

*பாபுரியை நான் பார்க்கும் போதெல்லாம் அடக்கம் மற்றும் வெட்கத்தால், என்னால் அவரை நேராகப் பார்க்கவே முடியவில்லை; பிறகு நான் எப்படி உரையாடல் (இக்திலாத்) மற்றும் ஓதுதல் (ஹிகாயத்) செய்ய முடியும்? என் மகிழ்ச்சியிலும் கலக்கத்திலும் அவருக்கு (வருவதற்கு) நன்றி சொல்ல முடியவில்லை; விலகிச் செல்வதால் நான் எப்படி அவரை நிந்திக்க முடிந்தது? எனக்கு சேவை செய்யும் அவனை எனக்கு கட்டளையிட எனக்கு என்ன அதிகாரம் இருந்தது? ஒரு நாள், ஆசையும் ஆர்வமும் நிறைந்த அந்த நேரத்தில், நான் ஒரு பாதையில் தோழர்களுடன் சென்று, திடீரென்று அவனை நேருக்கு நேர் சந்தித்தபோது, ​​நான் மிகவும் குழப்பமான நிலைக்கு ஆளானேன். வேதனைகளையும் அவமானங்களையும் நேராகப் பார்க்க, நான் சென்றேன். முஹம்மது சாலியின் ஒரு (பாரசீக) கவிதை என் நினைவுக்கு வந்தது.* — பாபுரி ஆண்டிஜானி, ஜாஹிருதின் முஹம்மது பாபர், பாபர்நாமா, பக்கம் 120

## மேற்கோள்கள்

பகுப்பு:1486 பிறப்புகள்
பகுப்பு:1526 இறப்புகள்
தங்கக் கழுத்து தூக்கணாங்குருவி

**தங்கக் கழுத்து தூக்கணாங்குருவி** (*Golden-naped weaver*)(*புளோசீயுசு ஆரியோனூச்சா*) என்பது புளோசீடே குடும்பத்தில் உள்ள ஒரு பறவை சிற்றினமாகும். இது காங்கோவின் வடகிழக்கு மக்களாட்சிக் குடியரசில் காணப்படுகிறது.

இதன் இயற்கை வாழ்விடம் மிதவெப்பமண்டல அல்லது வெப்பமண்டல ஈரமான தாழ்நில காடுகள் ஆகும். இது வாழ்விட இழப்பால் அச்சுறுத்தப்படுகிறது.

## மேற்கோள்கள்

## வெளி இணைப்புகள்
* Bird Life Species Factsheet.

பகுப்பு:நடு ஆப்பிரிக்க பறவைகள்
பகுப்பு:பன்னாட்டு இயற்கைப் பாதுகாப்புச் சங்கத்தின் செம்பட்டியல் - அருகிய இனம்
பகுப்பு:தூக்கணாங்குருவி
புரு மொனார்க்

**புரு மொனார்க்** (*Buru monarch*)(*சிம்போசியாக்ரசு லோரிகேடசு*) என்பது மொனார்கிடே குடும்பத்தில் உள்ள ஒரு பறவை சிற்றினமாகும். இது இந்தோனேசியாவில் மட்டும் காணப்படும் அகணிய உயிரி ஆகும்.

## வகைப்பாட்டியல்
இந்தச் சிற்றினம் முன்னர் *சிம்போசியாக்ரசுக்கு* மாற்றப்படும் வரை *மொனார்ச்சா* பேரினத்தில் வைக்கப்பட்டது.  சில வகைப்பாட்டியலாளர்கள் கருப்பு முனை மன்னர்,காய் மன்னரின் கிளையினமாக இதனைக் கருதுகின்றனர். இதனுடைய மாற்றுப் பெயராக **புரு தீவு** **மொனார்க்** மற்றும் **கருப்பு முனை** **மொனார்க்** ஆகியவையும் அடங்கும்.

## பரவல்
புரு மொனார்க் தெற்கு மலுக்கு தீவில் காணப்படுகிறது. இதன் இயற்கை வாழிவிடங்கள் மிதவெப்பமண்டல அல்லது வெப்பமண்டல ஈரமான தாழ் நில காடுகள் மற்றும் மிதவெப்பமண்டல அல்லது வெப்பமண்டல ஈரமான மலைக் காடுகள் ஆகும்.

## வகைப்பாட்டு நிலை
இந்தச் சிற்றினங்கள் 20,000 சதுர கி.மீ.க்கும் அதிகமான பரப்பளவில் காணப்படுகின்றது. இதனுடைய நிலையான எண்ணிக்கை 10,000க்கு மேல் உள்ளது, எனவே இவை அச்சுறுத்தலுக்கு உட்பட்டதாகக் கருதப்படவில்லை.

## மேற்கோள்கள்

பகுப்பு:அகணிய உயிரிகள்
பகுப்பு:இந்தோனேசியப் பறவைகள்
கத்தார் பல்கலைக்கழக நூலகம்

**கத்தார் பல்கலைக்கழக நூலகம்** (*Qatar University Library*) கத்தார் நாட்டில் 1973 ஆம் ஆண்டில் கட்டப்பட்டது. கத்தார் பல்கலைக்கழகத்தின் மாணவர்கள், ஆசிரியர்கள், ஊழியர்கள் மற்றும் ஆராய்ச்சியாளர்களுக்கு இந்நூலகம் பயன்படுகிறது. 

பெண்களுக்கான நூலகம், ஆண்களுக்கான நூலகம் என்று இருபிரிவுகளாக நூலகம் இயங்குகிறது. பெண்கள் நூலகம் 1200 சதுரமீட்டர் பரப்பளவில் நான்கு அடுக்குகளாகவும், ஆண்கள் நூலகம் 3000 சதுரமீட்டர்கள் பரப்பளவில் இரண்டு அடுக்குகளாகவும் செயல்படுகிறது.  நூலகத்தில் இரண்டு அமெரிக்க மூலைகள் அமைக்கப்பட்டுள்ளன. 2013 ஆம் ஆண்டு வரை, நூலகத்தின் இயக்குநராக இமாத் பெச்சிர் பணியாற்றினார்.

கத்தார் பல்கலைக்கழக நூலகம்  அனைத்து கத்தார் சமூகத்திற்கும் உயர்தர தகவல் சேவைகளை வழங்குகிறது. அச்சு மற்றும் எண்ணிம  வடிவத்தில் விரிவான புத்தக சேகரிப்புகளைக் கொண்டுள்ளது. இது கத்தார் பல்கலைக்கழகத்தில் கற்பிக்கப்படும் அனைத்து பகுதிகளிலும் உள்ள அறிவார்ந்த தரவுத்தளங்களிலும் உறுப்பினராக உள்ளது. ஆராய்ச்சி நுட்பங்கள் மற்றும் தகவல் அறிவாற்றல் பற்றிய பயிற்சிகளையும் நூலகம் வழங்குகிறது.
## மேற்கோள்கள்

## புற இணைப்புகள்
*

பகுப்பு:கத்தார்
மிசேல் ஆனந்தராஜா

**மிசேல் ஆனந்தராஜா** (*Michelle Ananda-Rajah*, பிறப்பு: 10 திசம்பர் 1972) ஆத்திரேலிய மருத்துவரும், அரசியல்வாதியும் ஆவார். இலங்கைத் தமிழ்ப் பின்னணியைக் கொண்ட இவர் விக்டோரியா மாநிலத்துக்கான மேலவை உறுப்பினராக 2025 சூலை முதல் இருந்து வருகிறார். இவர் 2022 ஆத்திரேலிய நாடாளுமன்றத் தேர்தலில் தொழிற்கட்சி சார்பாகப் போட்டியிட்டு வெற்றி பெற்று நாடாளுமன்ற உறுப்பினரானார். அரசியலில் நுழைவதற்கு முன்பு, இவர் ஒரு மருத்துவ-அறிவியலாளரும், தொற்று நோய் மருத்துவராகவும் பணியாற்றினார். ஆத்திரேலிய நாடாளுமன்றத்திற்குத் தெரிவான இலங்கைத் தமிழ்ப் பின்னணியைக் கொண்ட முதலாமவர் இவராவார். இகின்சு தேர்தல் தொகுதி இல்லாமல் ஆக்கப்பட்டதை அடுத்து, மிசேல் ஆனந்தராஜா 2025 தேர்தலில் தொழிற்கட்சி வேட்பாளராக மேலவைக்குப் போட்டியிட்டு தேர்ந்தெடுக்கப்பட்டார். இவரது ஆறு-ஆண்டு பதவிக்காலம் 2025 சூலை 1 முதல் தொடங்கியது.

## வாழ்க்கைக் குறிப்பு
இங்கிலாந்தில் பிறந்த மிசேல், இலங்கைத் தமிழ்ப் பின்னணியைக் கொண்டவர். இவரது பதினோராவது அகவை வரை சாம்பியாவில் பெற்றோருடன் வாழ்ந்து வந்தார். தந்தை ஒரு பட்டயக் கணக்காளர். தாயார் ஐநாவின் நமீபியா நிறுவனத்தில் பல்வேறு நிர்வாகப் பொறுப்புகளில் பணியாற்றியவர். அங்கிருந்து குடிவரவாளர்களாக பெற்றோருடன் ஆத்திரேலியாவிற்குக் குடி பெயர்ந்தார். சிட்னி பல்கலைக்கழகத்தில் சேர்ந்து 1997 இல் மருத்துவப்  பட்டம் பெற்றார். பின்னர் 2004 இல் மெல்பேர்ண் பல்கலைக்கழகத்தில் முனைவர் பட்டத்தையும் பெற்றார். 25 ஆண்டுகளாக நாட்டின் பெரிய பொது மருத்துவமனைகளில் மருத்துவராகப் பணியாற்றிய அனுபவம் கொண்ட இவர், 2020-21 கோவிடு பெருந்தொற்றுக் காலத்தில் சுகாதாரப் பணியாளர்களுக்குச் சிறந்த உடல்நலம் மற்றும் பாதுகாப்புத் தரங்களுக்கான நியமங்கள் குறித்து வாதிட்ட ஒரு செயற்பாட்டாளராகவும் இருந்திருக்கிறார்.

இவர் இரண்டு குழந்தைகளுக்குத் தாய் ஆவார்.

## அரசியலில்
மிசேல் ஆனந்தராஜா 2022 ஆத்திரேலிய நாடாளுமன்றத் தேர்தலில் விக்டோரியா மாநிலத்தின் மெல்பேர்ணின் தென்கிழக்குப் புறநகர்ப் பகுதியான இகின்சு (*Higgins*) தொகுதியில் ஆத்திரேலியத் தொழில் கட்சியின் சார்பில் போட்டியிட்டார். 1949 இல் உருவாக்கப்பட்டதில் இருந்து லிபரல் கட்சி வசம் இருந்த இத்தொகுதியில் முதல் தடவையாக தொழிற்கட்சி வெற்றி பெற்றது. முன்னாள் பிரதமர்கள் ஹரல்ட் ஹோல்ட், சேர் ஜோன் கோர்ட்டன், முன்னாள் கருவூலக் காப்பாளர் பீட்டர் கொஸ்டெல்லோ ஆகியோர் இத்தொகுதியைப் பிரதிநிதித்துவப்படுத்திய முக்கிய லிபரல் கட்சி அரசியல்வாதிகள் ஆவர். 2022 தேர்தலில் மிசேலுக்கு 53.03% வாக்குகளும், லிபரல் கட்சி வேட்பாளரான கேட்டி அலனுக்கு 46.97% வாக்குகளும் பதிவாயின.

2024 செப்டம்பர் 5 அன்று, ஆத்திரேலியத் தேர்தல் ஆணையம் 2025 நாடாளுமன்ரத் தேர்தலில் இக்கின்ஸ் வாக்காளர் தொகுதி ஒழிக்கப்படும் என்று தனது முடிவை அறிவித்தது. இதன் விளைவாக, மிசேல் ஆனந்தராஜா பின்னர் 2025 ஆத்திரேலிய நாடாளுமன்றத் தேர்தலில் மேலவைக்கான வேட்பாளராக தொழிற் கட்சியினால் முன்கூட்டியே தேர்ந்தெடுக்கப்பட்டார். 2025 தேர்தலில் மேலவைக்குத் தேர்ந்தெடுக்கப்பட்டு 2025 சூலை 1 முதல் மேலவை உறுப்பினராக உள்ளார்.

## மேற்கோள்கள்

## வெளி இணைப்புகள்
*
*ஆனந்தராசாவுடன் குலசேகரம் சஞ்சயன் நடத்திய உரையாடல், சிறப்பு ஒலிபரப்புச் சேவை, 03 சூன் 2022

பகுப்பு:வாழும் மக்கள்
பகுப்பு:ஆத்திரேலிய இலங்கைத் தமிழ் வம்சாவளி மக்கள்
பகுப்பு:ஆத்திரேலிய அரசியல்வாதிகள்
பகுப்பு:ஆத்திரேலிய மருத்துவர்கள்
பகுப்பு:தமிழ்ப் பெண் மருத்துவர்கள்
பகுப்பு:1972 பிறப்புகள்
பகுப்பு:ஆஸ்திரேலியத் தமிழர்
எசுரா மில்லர்

**எசுரா மேத்யூ மில்லர்** () (பிறப்பு: செப்டம்பர் 30, 1992) என்பவர் அமெரிக்க நாட்டு நடிகர் ஆவார். இவர் 2008 ஆம் ஆண்டில் ஆஃப்டர்ஸ்கூல் என்ற திரைப்படத்தின் மூலம் அறிமுகமானார். அதைத் தொடர்ந்து வி நீட் டு டாக் அபௌட் கெவின் (2011) என்ற நாடகத் திரைப்படத்திலும் நடித்துள்ளார்.

இவர் 2016 ஆம் ஆண்டு முதல் டிசி நீட்டிக்கப்பட்ட பிரபஞ்சத்தில் அமைக்கப்பட்ட பிளாசு என்ற மீநாயகன் கதாபாத்திரத்தை சித்தரித்து வெளியான பேட்மேன் வி சூப்பர்மேன்: டவுன் ஆஃப் ஜஸ்டிஸ் (2016), ஜஸ்டிஸ் லீக் (2017), சாக் சினைடரின் ஜஸ்டிஸ் லீக் (2021) மற்றும் தி பிளாஷ் போன்ற படங்களில் நடித்துள்ளார்.

## ஆரம்பகால வாழ்க்கை
எசுரா மேத்யூ மில்லர் செப்டம்பர் 30, 1992  அன்று நியூ ஜெர்சியில் உள்ள வைக்கொவ்ஃப் இல் பிறந்தார். இவருக்கு  சாயா மற்றும் கெய்ட்லின் என்ற இரண்டு மூத்த சகோதரிகள் உள்ளனர். இவர்களின் தாயார் மார்டா மில்லர் (நீ கோச்), ஒரு நவீன நடனக் கலைஞர் மற்றும் தந்தை, ராபர்ட் எஸ். மில்லர் ஹைபரியன் புக்ஸின் மூத்த துணைத் தலைவராகவும் நிர்வாக இயக்குநராகவும் இருந்தார், பின்னர் ஒர்க்மேன் பப்ளிஷிங்கில் வெளியீட்டாளராக ஆனார். மில்லரின் தந்தை யூதர் மற்றும் தாயார் டச்சு மற்றும் செருமனி வம்சாவளியைச் சேர்ந்த ஒரு கிறிஸ்தவர் ஆவார்.

இவர் தன்னை யூதர் மற்றும் "ஆன்மீகம்" என்று அடையாளப்படுத்துகிறார். இவரது ஆறாவது வயதில் தனது பேச்சுத் தடையைப் போக்க ஓபரா பாடகராகப் பயிற்சி பெறத் தொடங்கினார்.

## மேற்கோள்கள்

## வெளிப்புற இணைப்புகள்
* 

பகுப்பு:1992 பிறப்புகள்
பகுப்பு:வாழும் மக்கள்
பகுப்பு:அமெரிக்க குழந்தை நட்சத்திரங்கள்
பகுப்பு:அமெரிக்க ஆண் திரைப்பட நடிகர்கள்
பகுப்பு:அமெரிக்க ஆண் தொலைக்காட்சி நடிகர்கள்
பகுப்பு:இருபதாம் நூற்றாண்டு அமெரிக்க ஆண் நடிகர்கள்
பகுப்பு:இருபத்தொராம் நூற்றாண்டு அமெரிக்க ஆண் நடிகர்கள்
பகுப்பு:யூத நடிகர்கள்
பகுப்பு:மீநாயகன் திரைப்பட நடிகர்கள்
சமரகான் பிரிவு

**சமரகான் பிரிவு** (மலாய் மொழி: *Bahagian Samarahan*; ஆங்கிலம்: *Samarahan Division*) என்பது மலேசியா, சரவாக் மாநிலத்தில் உள்ள 12 நிர்வாகப் பிரிவுகளில் ஒரு பிரிவாகும். இந்தப் பிரிவு 1986 சூலை 24-ஆம் தேதி நிறுவப்பட்டது. இதன் மொத்த பரப்பளவு 4,967.4 சதுர கி.மீ.

சமரகான் பிரிவில் உள்ள நான்கு நிர்வாக மாவட்டங்களின் மொத்த மக்கள் தொகை 246,782 ஆகும். 2015 ஏப்ரல் 11-ஆம் தேதி, ஒரு புதிய பிரிவை உருவாக்குவதற்காக செரியான் மாவட்டம், சமரகான் பிரிவில் இருந்து பிரிக்கப்பட்டது.

சமரகான் மாவட்டம் (*Samarahan District*); அசா செயா மாவட்டம் (*Asajaya District*); சாடோங் செயா (*Sadong Jaya District*); துணை மாவட்டம்; ஆகியவை கோத்தா சமரகான் நகராண்மைக் கழகத்தின் (*Kota Samarahan Municipal Council*) அதிகாரத்தின் கீழ் வருகின்றன.

## பொது
### சமரகான் பிரிவு மாவட்டங்கள்
சமரகான் பிரிவில் உள்ள மாவட்டங்கள்:

* சமரகான் மாவட்டம் ('Samarahan District*) 
* [[அசா செயா மாவட்டம்]] (*Asajaya District*) 
* [[செரியான் மாவட்டம்]] (*Serian District*)
* [[சிமுஞ்சான் மாவட்டம்]] (*Simunjan District'')

இந்த சமரகான் பிரிவின் மக்கள்தொகை கலாசார அடிப்படையில் ஒரு கலவையாக உள்ளது. பெரும்பாலும் பிடாயூ, இபான், மலாய்க்காரர், சீனர்கள் இனக் குழுவினர் மிகுதியாகக் காணப் படுகின்றனர்.

## இவற்றையும் பார்க்க
* மலேசியாவின் மாநிலப் பிரிவுகள்
 
## மேற்கோள்கள்

## வெளி இணைப்புகள்

* e-Samarahan : Kota Samarahan News Portal 

பகுப்பு:சரவாக்
பகுப்பு:மலேசியாவின் மாநிலப் பிரிவுகள்
பத்மா வெங்கட்ராமன்

**பத்மா வெங்கட்ராமன்** (*Padma Venkataraman*) இந்தியாவைச் சேர்ந்த ஒரு சமூக ஆர்வலர் ஆவார். இந்தியாவின் முன்னாள் குடியரசுத்தலைவர் இரா.வெங்கடராமனின் மூத்த மகளான இவர் 1942 ஆம் ஆண்டு பிறந்தார். பெண்கள் இந்திய சங்கத்தின் தலைவராகவும் இவர் செயல்பட்டார்.  பெண்கள் நலப் பிரச்சினைகள் மற்றும் தொழுநோயால் பாதிக்கப்பட்ட நபர்களின் மறுவாழ்வு ஆகியவற்றில் கவனம் செலுத்தினார். ஐ.நா.வுக்கான அகில இந்திய மகளிர் மாநாட்டின் நிரந்தரப் பிரதிநிதியாக இருந்ததோடு, ஐக்கிய நாடுகளின் மகளிர் சங்கத்தின் துணைத் தலைவராகவும், தலைவராகவும் பணியாற்றினார்.

## விருதுகள்
30 ஆண்டுகளுக்கும் மேலாக மகளிர் நலம் மற்றும் தொழுநோயால் பாதிக்கப்பட்ட மக்களின் மறு வாழ்விற்கு தொண்டாற்றி வந்த சென்னை, அகில இந்திய மாதர் சங்கத்தின் தலைவர் பத்மா வெங்கட்ராமனின் சிறந்த சமூக சேவையினை பாராட்டி 2017 ஆம் ஆண்டு தமிழ்நாடு அரசு அவ்வையார் விருது வழங்கி இவரை சிறப்பித்தது.

## மேற்கோள்கள்

பகுப்பு:1942 பிறப்புகள்
பகுப்பு:வாழும் மக்கள்
பகுப்பு:சமூக சேவகர்கள்
பகுப்பு:இந்தியப் பெண் செயற்பாட்டாளர்கள்
சரிக்கே பிரிவு

**சரிக்கே பிரிவு** (மலாய் மொழி: *Bahagian Sarikei*; ஆங்கிலம்: *Sarikei Division*) என்பது மலேசியா, சரவாக் மாநிலத்தில் உள்ள 12 நிர்வாகப் பிரிவுகளில் ஒரு பிரிவாகும். சரிக்கேயின் தொடக்க கால வரலாறு 19-ஆம் நூற்றாண்டின் முற்பகுதியில் இருந்து தொடங்குகிறது. பல வரலாற்று நிகழ்வுகள் உள்ளன.

1845-ஆம் ஆண்டு ஏப்ரல் 30-ஆம் தேதி, இந்த சரிக்கே பகுதியைத்தான், ராஜா ஜேம்சு புரூக் முதன்முதலில் பார்வையிட்டார். ஜேம்சு புரூக்கின் நிர்வாகத்திற்கு உள்ளூர் மக்களின் முதல் எதிர்ப்பு இங்குதான் தொடங்கியது.

## பொது
### சரிக்கே பிரிவு மாவட்டங்கள்
சரிக்கே பிரிவில் உள்ள மாவட்டங்கள்:

* சரிக்கே மாவட்டம் (*Sarikei District*) 
* மெராடோங் மாவட்டம் (*Meradong District*) 
* சூலாவ் மாவட்டம் (*Julau District*) 
* பாக்கான் மாவட்டம் (*Pakan District*)

## பொருளாதாரம்

சரிக்கே பிரிவின் பொருளாதாரம் பெரும்பாலும் விவசாயம் சார்ந்ததாகும். சரவாக்கில் உள்ள மற்ற பிரிவுகளை விட சரிக்கே பிரிவு அதிக அளவில் மிளகு உற்பத்தி செய்கிறது.

அன்னாசி பழங்களுக்கும், ஆரஞ்சு பழங்களுக்கும் இந்தப் பிரிவு பிரபலமானது. சரவாக்கில் உள்ள மற்ற இடங்களைப் போலவே மரத் தொழிலும் உள்ளூர் பொருளாதாரத்தின் முக்கிய அங்கமாகும்.

## மக்கள் தொகை
சரிக்கே பிரிவின் மொத்த மக்கள் தொகை 116,290. மக்கள் தொகையில் பாதி பேர் இபான் இன மக்கள். அதைத் தொடர்ந்து மெலனாவ், மலாய்க்காரர்கள், பிடாயூ மக்கள்; மற்றும் சீனர் மக்களின் ஆதிக்கம் சரிக்கே நகரில் பெரும்பான்மையாக உள்ளது.

## நிர்வாகம்

## பொது போக்குவரத்து

## இவற்றையும் பார்க்க
* மலேசியாவின் மாநிலப் பிரிவுகள்
 
## மேற்கோள்கள்

## வெளி இணைப்புகள்

பகுப்பு:சரவாக்
பகுப்பு:மலேசியாவின் மாநிலப் பிரிவுகள்
சுலாவெசி கரிச்சான்

**சுலாவெசி கரிச்சான்** (*Sulawesi drongo*)(*டைகுருசு மாண்டனசு*) என்பது டைக்ரூரிடே குடும்பத்தில் உள்ள ஒரு வகை பறவை சிற்றினமாகும். இது இந்தோனேசியாவில் உள்ள சுலாவெசியில் மட்டும் காணப்படும் அகணிய உயிரி ஆகும். அதன் இயற்கை வாழிடம் மிதவெப்பமண்டல அல்லது வெப்பமண்டல ஈரமான தாழ் நில காடுகள் மற்றும் மிதவெப்பமண்டல அல்லது வெப்பமண்டல ஈரமான மலைக் காடுகள் ஆகும் .

## மேற்கோள்கள்

பகுப்பு:Articles with 'species' microformats
பகுப்பு:கரிச்சான்கள்
பகுப்பு:சுலாவெசி
சாம்பல் சிரிப்பான்

**சாம்பல் சிரிப்பான்** (*Grey laughingthrush*)(*கர்ருலக்ஸ் மேசி*) என்பது லியோத்ரிச்சிடே குடும்பத்தில் உள்ள ஒரு பறவைச் சிற்றினமாகும். இது தெற்கு சீனா, தூர வடக்கு லாவோஸ் மற்றும் வியட்நாமில் காணப்படுகிறது. இதன் இயற்கை வாழிடமாக மிதவெப்பமண்டல அல்லது வெப்பமண்டல ஈரமான தாழ் நில காடுகள் மற்றும் மிதவெப்பமண்டல அல்லது வெப்பமண்டல ஈரமான மலைக் காடுகள் உள்ளன.

## மேற்கோள்கள்

பகுப்பு:Articles with 'species' microformats
பர்சானா

**பர்சானா** (**Barsana**), இந்தியாவின் உத்தரப் பிரதேச மாநிலத்தின் மதுரா மாவட்டத்தில் அமைந்த பேரூராட்சி ஆகும். இது  இந்து தொன்மவியல் ஊர் ஆகும். கிருஷ்ணரின் இளமைப் பருவ தோழியான இராதை பிறந்த ஊராகும். இவ்வூரில் இராதை-கிருஷ்ணர் நினைவுவைப் போற்றும் விதமாக இராதா ராணி கோயில் அமைந்துள்ளது. 

மதுராவிற்கு வடமேற்கே 50 கிலோ மீட்டர் தொலைவில், இராஜஸ்தான் மாநில எல்லையை ஒட்டி பர்சானா ஊர் உள்ளது. 

## மக்கள் தொகை பரம்பல்
2011 இந்திய மக்கள் தொகை கணக்கெடுப்பின்படி, 10 வார்டுகளும், 1,950 குடும்பங்களும் கொண்ட பர்சானா பேரூராட்சியின் மொத்த மக்கள் தொகை  11,184 ஆகும். மக்கள் தொகையில் ஆண்கள்  5,914 மற்றும்  பெண்கள்  5,270 உள்ளனர். பாலின விகிதம் 1000 ஆண்களுக்கு 891 பெண்கள் வீதம் உள்ளனர். மக்கள் தொகையில் 6 வயதிற்குட்பட்ட குழந்தைகள் எண்ணிக்கை 1712 ஆகும். இதன் சராசரி எழுத்தறிவு 69.9%.   ஆகும். மக்கள் தொகையில்  பட்டியல் மக்கள் மற்றும் பழங்குடிகள் முறையே  2,278  மற்றும்  0  ஆகவுள்ளனர். இதன் மக்கள் தொகையில் இந்துக்கள் 95.9%, இசுலாமியர்கள் 3.84% மற்றும் பிறர் 0.27% ஆக உள்ளனர்.இங்குள்ள மக்கள் இந்தி & பிராஜ் பாஷா பேசுகின்றனர்.

## முக்கிய இடங்கள்
* இராதா ராணி கோயில் 
* பர்சானா ரங்கோலி மகால்
* இராதை குசால் பிகாரி கோயில் 
* தான் பிகாரி கோயில் 

## மேற்கோள்கள்

பகுப்பு:மதுரா மாவட்டம் 
பகுப்பு:உத்தரப் பிரதேச மாநிலத்திலுள்ள ஊர்களும் நகரங்களும்
மடகாசுகர் குயில்

**மடகாசுகர் குயில்** (*Madagascar cuckoo*)(*குக்குலசு உரோச்சி*), **மடகாசுகர்** சிறிய குயில் என்றும் அழைக்கப்படுகிறது. இது குகுலிடே குடும்பத்தில் உள்ள குயில் சிற்றினமாகும். இது மடகாசுகரில் மட்டுமே இனப்பெருக்கம் செய்தாலும், ஆப்பிரிக்கப் பேரேரிகள் பிராந்தியம் மற்றும் இந்தியப் பெருங்கடல் தீவுகளான  புருண்டி, காங்கோ மக்களாட்சிக் குடியரசு, மடகாசுகர், மலாவி, உருவாண்டா, தென்னாப்பிரிக்கா, உகாண்டா, சாம்பியா உள்ளிட்ட நாடுகளில் இனப்பெருக்கம் செய்யாத பருவத்தைக் கழிக்கிறது.

## விளக்கம்
மடகாசுகர் குயில் ஒரு சிறிய, மெலிதான குயில் ஆகும். இதன் நீளம்  ஆகும்.

## மேற்கோள்கள்

பகுப்பு:கிழக்கு ஆப்பிரிக்க பறவைகள்
பகுப்பு:குயில்கள்
கார்த்தி செல்வம்

**கார்த்தி செல்வம்** (*Selvam Karthi*) இந்தியாவின்  தமிழ்நாட்டைச் சேர்ந்த ஒரு வளைதடிப் பந்தாட்ட வீரராவார். 2001ஆம் ஆண்டு செப்டம்பர் மாதம் 1ஆம் தேதியன்று இவர் பிறந்தார். இந்திய வளைதடிப் பந்தாட்ட அணியில் கார்த்தி ஒரு முன்கள ஆட்டக்காரராக விளையாடுகிறார். 2022 ஆசிய கோப்பை போட்டியில் விளையாடும் இந்திய தேசிய அணியில் ஓர் உறுப்பினராகவும் உள்ளார்.

## ஆரம்பக்கால வாழ்க்கை
கார்த்தி இந்தியாவின் தமிழ்நாடு மாநிலத்தில் உள்ள அரியலூர் என்ற ஊரைச் சேர்ந்தவர். இவரின் தந்தை செல்வம் அரசுக் கல்லூரியில் காவலாளியாக பணிபுரிகிறார். இவருடைய குடும்பத்தில் பிறந்துள்ள மூன்று குழந்தைகளில் இரண்டாவது குழந்தை கார்த்தி செல்வம் ஆவார்.

தமிழ்நாடு அரசின் அதிகாரப்பூர்வ விளையாட்டு அமைப்பான விளையாட்டு மேம்பாட்டு ஆணையத்தின் கீழ் செயல்பட்டு வந்த தூத்துக்குடி மாவட்டம் கோவில்பட்டியில் உள்ள விளையாட்டு விடுதியில் வளைதடி பந்தாட்ட வீரராக கார்த்தி பயிற்சி பெற்றார். 2022ஆம் ஆண்டு நிலவரப்படி, இவர் கோவில்பட்டிக்கு அருகிலுள்ள எசு. எசு. துரைசாமி மாரியம்மாள் கலைக் கல்லூரியில் பட்டப்படிப்பைத் தொடர்ந்தார்.

## தொழில்
2018ஆம் ஆண்டில், இளையோர் தேசிய வெற்றியாளர் போட்டியில் தமிழ்நாட்டிற்காக விளையாடி தொடர்ச்சியான சிறந்த செயல்பாட்டிற்குப் பிறகு கார்த்தி 21 வயதுக்குட்பட்டவர்களுக்கான இந்திய தேசிய அணியில் சேர்க்கப்பட்டார். 2022 ஆம் ஆண்டு மே மாதத்தில் இவர் ஆசிய கோப்பைக்கான இந்திய அணியில் இடம் பெற்றார். மாரீசுவரன் சக்திவேலுடன் இணைந்து, கடந்த 13 வருடங்களில் தமிழ்நாட்டிலிருந்து இந்திய தேசிய அணிக்குத் தெரிவான முதல் நபர் கார்த்தி செல்வன் ஆவார்.

## மேற்கோள்கள்

## வெளி இணைப்புகள்
* வளைதடி பந்தாட்டம் இந்தியாவில் செல்வம் கார்த்தி சுயவிவரம்

பகுப்பு:வாழும் மக்கள்
பகுப்பு:2001 பிறப்புகள்
பகுப்பு:இந்திய விளையாட்டு வீரர்கள்
பகுப்பு:தமிழ்நாடு வளைதடிப் பந்தாட்ட வீரர்கள்
பகுப்பு:தமிழக விளையாட்டு வீரர்கள்
பகுப்பு:அரியலூர் மாவட்ட மக்கள்
கிரிதர் மெட்ராசு

**கிரிதர் மெட்ராசு** (*Giridhar Madras*)  ஓர் இந்திய இரசாயனப் பொறியாளர் ஆவார். இவர் இந்திய அறிவியல் கழகத்தில் பேராசிரியராக இருந்தார். சுவர்ண செயந்தி உறுப்பினர், ஜே.சி.போசு தேசிய உறுப்பினர்,   சாந்தி சுவரூப் பட்நாகர் பரிசு ஆகியவற்றைப் பெற்றுள்ளார். 550 எண்ணிக்கைக்கும் மேற்பட்ட பத்திரிகை கட்டுரைகளை வெளியிட்டுள்ளார். 20,000 மேற்கோள்கள் இவருடைய கட்டுரைகளிலிருந்து எடுத்தாளப்பட்டுள்ளன.  இந்த எண்ணிக்கை இந்தியாவில் பொறியியல் துறையில் பணிபுரியும் கிரிதரை மிகவும் அதிகமாக  மேற்கோள் காட்டப்பட்ட விஞ்ஞானிகளில் ஒருவராக ஆக்குகிறது.  50 முனைவர் பட்ட  மாணவர்கள் உட்பட 100 எண்ணிக்கைக்கும் மேற்பட்ட மாணவர்களுக்கு பட்டம் பெறுவதற்கு காரணமாக இருந்துள்ளார். இந்திய அறிவியல் கழக வாழ்க்கையைப் பற்றி  ஒரு வலைப்பதிவையும் கிரிதர் எழுதுகிறார்.

ஒரு முனைவர் பட்டதாரி மாணவர் அளித்த பாலியல் துன்புறுத்தல் புகார் மற்றும் கழகத்தின் உள் புகார்க் குழுவின் விசாரணையின் பின்னர், குற்றச்சாட்டு உண்மை என்பது உறுதிப்படுத்தப்பட்டது. அறிவியல் கழகத்தின் நிர்வாகக் குழு கிரிதரை அக்டோபர் 2018 ஆம் ஆண்டு அக்டோபர் மாதம் "கட்டாய ஓய்வு" பெறச் சொன்னது. முதலில், கர்நாடக உயர் நீதிமன்றத்தின் மாண்புமிகு நீதிபதி தேவதாசு, பேராசிரியரின் கட்டாய ஓய்வுக்கு தடை விதித்தார். கிரிதர் மெட்ராசு 7 ஜனவரி 2019 அன்று, விசாரணை செயல்பாட்டில் பல சட்ட மீறல்கள் நிகழ்ந்தன என்று சுட்டிக்காட்டினார். ஓய்வு பெறுவதற்கு முன் அறிவியல் கழகம் இவருக்கு காரணம் கேட்புக் குறிப்பாணை எதுவும் வழங்கவில்லை என்று தெளிவுபடுத்தினார்.  பேராசிரியர் கூறிய காரணங்களை நீதிமன்றம் ஒத்துக்கொண்டது. அந்தப் பெண்ணும் தனது முதல் புகாருக்கு பேராசிரியரின் பதிலில் திருப்தி அடைந்தார் என்பதால் வழக்கு இறுதியில் முடிக்கப்பட்டது. அதன்பிறகு, 6 ஆகத்து மாதம் 2019 அன்று, கர்நாடக உயர் நீதிமன்றத்தின் மாண்புமிகு நீதிபதி பி.பி.பசந்திரி, மேற்கூறிய வழக்கில் பேராசிரியர் கிரிதர் எந்தத் தவறும் செய்யவில்லை என்று கூறி கிரிதர் மெட்ராசை விடுவித்தார். பாலியல் துன்புறுத்தல் மற்றும் விசாரணை நடவடிக்கைகள் பற்றிய புகார் எழுப்பிய  அறிவியல் கழக இயக்குநர் மற்றும் தொடர்புடைய நபர்கள் மீது  மீது நடவடிக்கை எடுக்கவும் நீதிபதி உத்தரவிட்டார். "

பணியாற்றும் ஆசிரியர் மற்றும் இயக்குநர் மீது நடவடிக்கை எடுக்க விரும்பாத அறிவியல் கழக நிறுவனம், மேற்கண்ட முடிவை எதிர்த்து மேல்முறையீடு செய்தது. பேராசிரியர் கிரிதர் மெட்ராசு மற்றும் நிர்வாகம்  இடையே ஏற்பட்ட தீர்வைத் தொடர்ந்து மேல்முறையீடு தள்ளுபடி செய்யப்பட்டது.  இந்த தீர்வின் விதிமுறைகள் ரகசியமானவை. கிரிதர் மெட்ராசு டிசம்பர் 7 அன்று தன்னார்வ ஓய்வு பெற்று நிறுவனத்தை விட்டு வெளியேறினார் ( வழக்கு WA 3681/2019 ).

## மேற்கோள்கள்

பகுப்பு:1967 பிறப்புகள்
பகுப்பு:வாழும் மக்கள்
பகுப்பு:இந்திய அறிவியலாளர்கள்
இராதா ராணி கோயில்

**இராதா ராணி கோயில்** (**Radha Rani Temple**) இந்தியாவின் உத்தரப் பிரதேச மாநிலத்தில், மதுரா மாவட்டத்தில் உள்ள பர்சானா பேரூராட்சியில் உள்ளது.  பர்சனா ஊரில் பிறந்த ராதை கிருஷ்ணரின் தோழி ஆவார். இங்கு இராதைக்கு அர்ப்பணிக்கப்பட்ட  இராதா ராணி உள்ளது. இக்கோயிலில் இராதா கிருஷ்ணன் மூலவராக உள்ளனர்.

இராதா ராணி கோயில் பர்சானா பேரூராட்சியில் உள்ள பானுகர் மலையில் 250 மீட்டர் உயரத்தில் அமைந்துள்ளது. இராதை பிறந்த நாள், கிருஷ்ண ஜெயந்தி மற்றும் ஹோலி பண்டிகைகளின் போது இக்கோயிலுக்கு பகதர் கூட்டம் அதிகம் இருக்கும். இக்கோயில் மதுரா நகரத்திற்கு வடமேற்கே 50 கிலோ மீட்டர் தொலைவில் உள்ளது. 

## வரலாறு
 
இராதா ராணி கோயில் சுமார் 5,000 ஆண்டுகளுக்கு முன்பு மன்னர் வஜ்ரநாபி என்பவரால் நிறுவப்பட்டதாக கருதப்படுகிறது. பிற்காலத்தில் சிதிலமடைந்த இக்கோயிலை  சைதன்யர் ஆலோசனையின்படி கிபி 1675-இல் ராஜா வீர் சிங்கால் மீண்டும் கட்டப்பட்டது. பின்னர், அக்பரின் அரசவையில் இருந்த ஆளுநர்களில் ஒருவரான கவர்னர்களில் ராஜா தோடர்மால் உதவியுடன் நாராயண் பட் என்பவரால் தற்போதைய கோவிலின் அமைப்பு கட்டப்பட்டது.

இக்கோயில் தல புராணத்தின்படி, கிருஷ்ணரின் வளர்ப்புத் தந்தை நந்தகோபன் மற்றும் ராதையின் தந்தை விருஷபானு நெருங்கிய நண்பர்கள். நந்த கோபன் கோகுலத்தின் தலைவராக இருந்தபோது, ​​விருஷ்பானு ராவல் எனும் ஊரின் தலைவராக இருந்தார். இருப்பினும், மதுரா மன்னன் கம்சனின் அட்டூழியங்களால் சலித்து, இருவரும் தங்கள் ஊர் மக்களுடன் நந்தகான் மற்றும் பர்சானாக்கு இடம் பெயர்ந்தனர். நந்த கோபன் கோவர்தன மலையை தனது வீடாகவும், விருஷ்பானு பானுகர் மலையை தனது நிரந்தர வசிப்பிடமாகவும் கொண்டனர். பர்சானா இறுதியில் ராதையின் இருப்பிடமாகவும் மாறியது. தற்போது, ​​இரட்டை நகரங்களான பர்சானா மற்றும் நந்த்கான் ஆகிய இரு நகரங்களிலும், கோவர்தன மலை மற்றும் பானுகர் மலைகளின் உச்சியில் முறையே ராதை மற்றும் கிருஷ்ணருக்கு அர்ப்பணிக்கப்பட்ட வரலாற்று கோயில்கள் உள்ளது. நந்தகான் கோயில் நந்த பவன் என்று அழைக்கப்படும் அதே வேளையில், பர்சானா கோயில் ராதாவின் பெயரால் இராதா ராணி கோயில் என அழைக்கப்படுகிறது.

## இதனையும் காண்க
* மதுரா கிருஷ்ணன் கோயில்
* பிருந்தாவனம் காதல் கோயில்
* பங்கே பிகாரி கோயில்

## கோயில் காட்சிகள்

Chhatris of Barsana 03.jpg|கோயிலின் முன்புறக் காட்சி
Radharani Temple Barsana.jpg|இராதா ராணி கோயிலின் உட்புறம் 
Barsana View from Shriji Temple.jpg|கோயிலிருந்து பர்சானா ஊர் 
Chhatris of Barsana 10.jpg|கோயிலில் ஹோலி பண்டிகை திருவிழா
Chhatris of Barsana 01.jpg| கோயில் வளாகத்தில் ஹோலி பண்டிகை கொண்டாடும் மக்கள்


## மேற்கோள்கள்

பகுப்பு:மதுரா மாவட்டம்
பகுப்பு:உத்தரப் பிரதேச இந்துக் கோயில்கள்
பகுப்பு:17-ஆம் நூற்றாண்டு இந்து கோயில்கள்
பகுப்பு:கிருஷ்ணர் கோயில்கள்
சரிக்கே

**சரிக்கே** (மலாய் மொழி: *Sarikei*; ஆங்கிலம்: *Sarikei*) என்பது மலேசியா, சரவாக் மாநிலத்தில் சரிக்கே பிரிவு, சரிக்கே மாவட்டத்தின் தலைநகரமாகும். தென்சீனக் கடலில் ராஜாங் ஆறு கலக்கும் இடத்தில் இருந்து 48 கி.மீ. உட்பாகத்தில் சரிக்கே அமைந்துள்ளது.

இந்த நகரத்தின் மையத்தில் உள்ள 3.6 மீட்டர் உயரமான அன்னாசிச் சிலை, தனித்துவமாக விளங்குகிறது. தவிர சரிக்கே மாவட்டத்தில் மிக உயரமான கட்டிடமான விஸ்மா ஜூப்லி முத்தியாரா (Wisma Jubli Mutiara) இந்த நகரில்தான் உள்ளது.

## வரலாறு

1840-ஆம் ஆண்டுகளில், ராஜாங் ஆற்றின் வர்த்தகம் சரிக்கேயில் இருந்த மலாய்க்காரர்களின் கட்டுப்பாட்டில் இருந்தது. அவர்களில் டத்தோ பாதிங்கி அப்துல் ரகுமான் என்பவர் மிகவும் சக்தி வாய்ந்தவராக இருந்தார்.

அப்போது சரிக்கேயில் பிரபலமான வணிகப் பொருட்கள்; அரிசி, தேன் மெழுகு, காட்டுப் பொருட்கள், ஆடைகள் மற்றும் உலர்ந்த மீன்கள் போன்றவையாகும்.

1845 ஏப்ரல் 30-ஆம் தேதி, ராஜா ஜேம்சு புரூக் முதன்முதலில் சரிக்கேயில் கால் பதித்தார். அவர் அங்கு வந்த போது கடற்கொள்ளைகள் அதிகமாக இருந்தன. இபான் மக்களின் கடற்கொள்ளையைக் கட்டுப்படுத்த வேண்டும் என்று டத்தோ பாதிங்கி அப்துல் ரகுமானைக் கேட்டுக் கொண்டார். ஆனால் அப்துல் ரகுமான் இபான் மக்களைக் கட்டுப்படுத்த தவறிவிட்டார்.

1853-இல், புரூணை சுல்தானகத்திடம் இருந்து ராஜாங் நதி மற்றும் அதைச் சுற்றியுள்ள நிலப்பகுதிகளை ராஜா ஜேம்சு புரூக் பெற்றுக் கொண்டார்.

### டத்தோ பாதிங்கி அப்துல் ரகுமான்

இந்தக் கட்டத்தில் இபான் மக்களின் தலைவர்களில் ஒருவராக இருந்த சரிப் மசோர் (Syarif Masahor) என்பவர் இபான் மக்கள் உதவியுடன் டத்தோ பாதிங்கி அப்துல் ரகுமானைத் தாக்கினார். தாக்குதலில் வெற்றி அடைந்தார். அத்துடன் 1849 தொடங்கி 1861 வரை சரிக்கே பகுதியைத் தன் கட்டுப்பாட்டிற்குள் வைத்து இருந்தார்.

1856-ஆம் ஆண்டு ஜனவரி 4-ஆம் தேதி, ஜூலாவைச் (Julau) சேர்ந்த டயாக் மக்களால் (Dayaks) சரிக்கே நகரம் எரிக்கப்பட்டது. அதே மாதத்தில், இபான் மக்களின் கடற்கொள்ளைகளை அடக்குவதற்கு, சரிக்கேயில் ஜேம்ஸ் புரூக் ஒரு கோட்டையைக் கட்டினார். பின்னர் சரிக்கே நகரம் ஜேம்ஸ் புரூக்கின் கட்டுப்பாட்டிற்குள் வந்தது.

## மக்கள் தொகை

## சரிக்கே காட்சியகம்

File:Sarikei wharf terminal.jpg|படகுத்துறை
File:Sarikei town bus station.jpg|பேருந்து நிலையம்
File:Sarikei Hospital main building.jpg|பொதுமருத்துவமனை
File:Sarikei public library.jpg|நூல்நிலையம்
File:Sarikei clock tower 2.jpg|மணிக்கூண்டு
File:Sarikei community hall.jpg|சமூக மண்டபம்
File:Sarikei Lake Garden Entrance.jpg|ஏரிப்பூங்கா


## மேற்கோள்கள்

## வெளி இணைப்புகள்
* 

பகுப்பு:சரவாக்
பகுப்பு:மலேசிய நகரங்கள்‎
பகுப்பு:சரவாக் நகரங்கள்
அஞ்சோவான் தேன்சிட்டு

**அஞ்சோவான்** **தேன்சிட்டு** (*Anjouan sunbird*)(*சைனிரிசு கொமொரென்சிசு*) என்பது நெக்டரினிடே என்ற பறவை குடும்பத்தில் உள்ள ஒரு பறவைச் சிற்றினமாகும். இது கொமொரோசில் உள்ள அஞ்சோவான் தீவில் காணப்படும் அகணிய உயிரியாகும். இங்கு இதன் இயற்கையான வாழிடமாக மிதவெப்பமண்டல அல்லது வெப்பமண்டல ஈரமான தாழ் நில காடுகள் மற்றும் மிதவெப்பமண்டல அல்லது வெப்பமண்டல ஈரமான மலைப்பகுதி காடுகள் உள்ளன.

## மேற்கோள்கள்

பகுப்பு:தேன்சிட்டு
ஓடினாய்டியா

**ஓடினாய்டியா** (*Otinoidea*) என்பது மிகச் சிறிய, காற்றைச் சுவாசிக்கும் கடல் நத்தைகள் மற்றும் கடல் ஓடில்லா நத்தைகள், கடல் நுரையீரல் வயிற்றுக்காலி மெல்லுடலிகளின் பெருங்குடும்பமாகும்.

## குடும்பங்கள்
**ஓடினாய்டியா** என்ற பெருங்குடும்பத்தில் உள்ள குடும்பங்கள்:

* ஓடினிடே
* சிமெகோலிடே

## மேற்கோள்கள்

பகுப்பு:Articles using diversity taxobox
பகுப்பு:மெல்லுடலிகள்
யூரிப்பிடீசு

**யூரிப்பிடீஸ்** (*Euripides*,   அண். கிமு  480 – அண். கிமு 406 ) என்பவர் பாரம்பரிய ஏதென்சின் ஒரு துன்பியல் நாடகவியாளர் ஆவார். எசுக்கிலசு மற்றும் சாஃபக்கிளீசு ஆகியோருடன் சேர்ந்து, நாடகங்கள் சில தப்பிப்பிழைத்துள்ள மூன்று பண்டைய கிரேக்க துன்பியல் நாடக ஆசிரியர்களில் இவரும் ஒருவர். சில பண்டைய அறிஞர்கள் இவர் தொண்ணூற்றைந்து நாடகங்களை இயற்றியதாக கூறுகின்றனர். ஆனால் பத்தாம் நூற்றாண்டு கலைக்கலஞ்சியமான *சூடா*  தொண்ணூற்று இரண்டு என்று கூறுகிறது. இவரது நாடகங்களில், பதினெட்டு அல்லது பத்தொன்பது என கூடியோ குறைந்தோ முழுமையாக எஞ்சியுள்ளன ( *ரீசஸ்* நாடகம் இவருடையதுதான என்பது சந்தேகத்திற்குரியது).  இவருடைய மற்ற நாடகங்களில் பல துண்டுகளாக கிடைத்துள்ளன. எசுகிலசு மற்றும் சாஃபக்கிளீசு ஆகியோரின் நாடகங்களை விட இவரது பல நாடகங்கள் பல அப்படியே தப்பிப்பிழைத்துள்ளன, அதற்குக் காரணம் இவருடைய புகழ் குறையாததே.    எலனியக் காலத்தில் ஓமர், டெமோஸ்தனிஸ் , மெனாண்டர் ஆகியோருடன் சேர்ந்து பண்டைய இலக்கியக் கல்வியின் அடித்தளமாக இவரும் கருதப்பட்டார் . 

இவர் சாக்கிரட்டீசுடனும், புரோட்டோகோராசுடனும் நெருங்கிப் பழகினார். இதனாலோ என்னவோ இவர் எதையும் அறிவுக் கண்கொண்டு பார்க்கத் தொடங்கினார். இவர் தன் நாடகங்களின் வழியாக சமயத்தையும், கடவுள்களையும், அப்போது நிலவிவந்த கொள்களைகளையும், நம்பிக்கைகளையும் நகைச்சுவையோடு எள்ளிநகையாடினார். மனிதரை மனிதர் சுரண்டுதல், பெண்ணை ஆண் அடக்கி ஆளுதல் போன்றவற்றையும் தன் நாடகங்கள் வழியாக கண்டித்துவந்தார். அதனால் இவரை இளைஞர்கள் விரும்பவும், முதியோர் வெறுக்கவும் செய்தனர். முதியோர் கையிலே ஆட்சி அதிகாரம் அப்போது இருந்த காரணத்தினால் சமய விரோதி என்று ஒரு வழக்கும் பணம் சம்பந்தமான ஒரு வழக்கும் இவர்மீது தொடுக்கப்பட்டன. அப்போது இவருக்கு சுமார் எழுபது வயது இருக்கும். இவருக்கு எதிரான இரு வழக்குகளும் தோல்வியடைந்தன. என்றாலும் ஏதென்சில் இவர்மீது வெறுப்பு வளர்ந்தது. அச்சமயம் மக்கெடோனியாவை ஆண்டு கொண்டிருந்த மன்னர் ஆர்க்கிலேயஸ் இவரை தன் அரசவைக்கு அழைத்தார். அதை உடனடியாக ஏற்று மாசிடோனியா சென்று சேர்ந்தார். அங்கு சில நாடகங்களை எழுதினார். 
  
## வாழ்க்கை
இவர் கிமு 480 இல் சலாமிஸ் தீவில் பிறந்தார். இவரது பெற்றோர்கள் ஏதென்சுக்கு அருகிலுள்ள ஒரு கிராமத்தில் வசித்த சில்லறை விற்பனையாளரான மனெசர்கஸ் (தந்தை) மற்றும் கிளிட்டோ (தாய்)  ஆகியோராவர். இவர்களது மகன் "வெற்றியின் ணிமகுடங்களை" சூடும் விதியைப் பெற்றவனாக ஆரக்கிள் கூறியதால், சிறுவனான இவருக்கு தடகளப் போட்டிக்குப் பயிற்சியளிக்க வேண்டும் என்று மனெசர்கஸ் விரும்பினார். ஆனால் கடைசியில் இவர்  மேடை நாடகத் துறைக்கு வந்தார் (இவரது ஐந்து நாடகங்கள் போட்டியில் வென்றன, அவற்றிலும் ஒன்று இவரின் மரணத்திற்குப் பின் ஆகும்). இவர் அப்பல்லோ ஜோஸ்டீரியசின் சடங்குகளில் நடனக் கலைஞராகவும், சுடர் ஏந்தியவராகவும் சிறிது காலம் பணியாற்றினார். இவரது கல்வி தடகளத்துடன் நிற்ககவில்லை,  புரோடிகஸ் மற்றும் அனாக்சகோரசு ஆகியோரின் கீழ் ஓவியம் மற்றும் மெய்யியலையும் பயின்றார். இவருக்கு வாழ்வில் துன்பத்தை அளித்த இரண்டு திருமணங்கள் நடந்தன. இவரது மனைவிகள் இருவரும்  மெலிட் மற்றும் சோரின் (பிந்தையவர்  மூன்று மகன்களைப் பெற்றார்)  இவருக்கு விசுவாசமற்றவர்களாக இருந்தனர். இறுதியில் இவர் ஒரு தனிமனிதனாக ஆனார். சலாமிஸ் தீவில் உள்ள ஒரு குகையில் தனக்கென ஒரு வீட்டை உருவாக்கிக்கொண்டார் ( யூரிபிடிஸ் குகை, இவரது மரணத்திற்குப் பிறகு நாடக ஆசிரியரின் நினைவிடமாக மாறியது ).

## குறிப்புகள்

பகுப்பு:பண்டைய கிரேக்கக் கவிஞர்கள்
பகுப்பு:பண்டைய கிரேக்க நாடகக் கலைஞர்கள் மற்றும் நாடக ஆசிரியர்கள்
செரியான் பிரிவு

**செரியான் பிரிவு** (மலாய் மொழி: *Bahagian Serian*; ஆங்கிலம்: *Serian Division*) என்பது மலேசியா, சரவாக் மாநிலத்தில் உள்ள 12 நிர்வாகப் பிரிவுகளில் ஒரு பிரிவாகும். 2015 ஏப்ரல் 11-ஆம் தேதி சரவாக், சமரகான் பிரிவில் இருந்து பிரிக்கப்பட்டது. இப்போது தனி பிரிவாகச் செயல்படுகிறது.

கூச்சிங் மாநகரில் இருந்து சுமார் 40 மைல் (64 கி.மீ.) தொலைவில் அமைந்துள்ளது. மக்கள் தொகையில் 65% பிடாயூ பழங்குடி பூர்வீக மக்கள். மற்ற முக்கிய இனக்குழுக்கள் இபான், சீனர் மற்றும் மலாய்க்காரர்கள்.

## பொது
### செரியான் பிரிவு மாவட்டங்கள்
செரியான் பிரிவில் உள்ள மாவட்டங்கள்:
 
* செரியான் மாவட்டம் (*Serian District*)  
* சிபுரான் மாவட்டம் (*Siburan District*) 
* தெபெடு மாவட்டம்

செரியான் பிரிவு அதன் டுரியான் பழங்களுக்கு பெயர் பெற்றது. செரியான் பகுதியில் கிடைக்கும் டுரியான் பழங்கள், சரவாக் மாநிலத்தில் சிறந்தவை என்று பிரபலமாக நம்பப் படுகிறது.

"பழங்களின் ராஜா" (*King of Fruits*) என்று அழைக்கப்படும் அந்த டுரியான் பழங்களின் நினைவாக, செரியான் நகரச் சந்தை சதுக்கத்தின் நடுவில் ஒரு மாபெரும் நினைவுச் சின்னத்தை செரியான் மாவட்ட மன்றம் அமைத்துள்ளது.

### கலிமந்தான் காட்டுப் பொருட்கள்

இருப்பினும், புலிச் சிலைகள் மற்றும் எருமை சிலைகள் போன்ற பிற நினைவுச்சின்னங்கள்; செரியான் பிரிவில் புலிகளும் எருமைகளும் குறைந்து போனதால் அவற்றின் சிறப்புத் தன்மைகளை இழந்து விட்டன.

செரியான் நகரம் அதன் வளமான நிலப் பகுதியுடன்; சாலை மற்றும் நீர் போக்குவரத்துகள் மூலம் நன்கு இணைக்கப்பட்டுள்ளது. எனவே காடுகளில் கிடைக்கும் அனைத்து வகையான காட்டுப் பொருட்களையும் இங்கு காணலாம்.

அண்மைய காலமாக, இந்த விளைபொருட்களில் பெரும்பாலானவை இந்தோனேசியாவின் கலிமந்தான் காடுகளில் இருந்து கொண்டு வரப் படுகின்றன. விலையும் குறைவாக உள்ளது.

### நிர்வாக மாவட்டங்கள்

செரியான் பிரிவில் உள்ள இரண்டு நிர்வாக மாவட்டங்கள்:

# சிபுரான் மாவட்டம் - *Siburan District*
# செரியான் மாவட்டம் - *Serian District*

## காலநிலை
செரியான் வெப்பமண்டல மழைக்காடு காலநிலையைக் கொண்டுள்ளது. ஆண்டு முழுவதும் கனமான மழை பெய்யும்.

## இவற்றையும் பார்க்க
* மலேசியாவின் மாநிலப் பிரிவுகள்
 
## மேற்கோள்கள்

## வெளி இணைப்புகள்

* Official web page of Serian District Council 
&nbsp;

பகுப்பு:சரவாக்
பகுப்பு:மலேசியாவின் மாநிலப் பிரிவுகள்
செரியான்

**செரியான்** அல்லது **செரியான் நகரம்** (மலாய் மொழி: *Serian*; ஆங்கிலம்: *Serian*) என்பது மலேசியா, சரவாக் மாநிலத்தில் செரியான் பிரிவு; செரியான் மாவட்டத்தில் உள்ள நகரமாகும். அண்மைய காலங்களில் சரவாக் மாநிலத்தில் வளர்ச்சி பெற்று வரும் கிராமப்புற நகரங்களில் செரியான் நகரமும் ஒன்றாகும்.

கூச்சிங் மாநகரில் இருந்து சுமார் 40 மைல் (64 கி.மீ.) தொலைவில் அமைந்துள்ளது. இந்த நகரில் பிடாயூ பழங்குடி பூர்வீக மக்கள் 65%. மற்ற முக்கிய இனக்குழுக்களில் இபான், சீனர் மற்றும் மலாய்க்காரர்கள் அடுத்த நிலை வகிக்கிறார்கள்.

செரியான் நகரம் மிகவும் பரபரப்பான நகரங்களில் ஒன்றாகும். கவாய் மற்றும் கிறிஸ்துமஸ் பண்டிகை காலங்களில்; தீபகற்ப மலேசியா, வெளிநாடுகள் அல்லது முக்கிய நகரங்களில் இருந்து வீடு திரும்பும் பிடாயூ மக்கள், செரியான் நகரத்தில் நிரம்பி இருப்பார்கள்.

## பொது

செரியான் நகரம் அதன் டுரியான் பழங்களுக்கு பெயர் பெற்றது. செரியான் பகுதியில் கிடைக்கும் டுரியான் பழங்கள், சரவாக் மாநிலத்தில் சிறந்தவை என்று பிரபலமாக நம்பப் படுகிறது.

"பழங்களின் ராஜா" (*King of Fruits*) என்று அழைக்கப்படும் அந்த டுரியான் பழங்களின் நினைவாக, செரியான் நகரச் சந்தை சதுக்கத்தின் நடுவில் ஒரு மாபெரும் நினைவுச் சின்னத்தைச் செரியான் மாவட்ட மன்றம் அமைத்துள்ளது.

### புலிச் சிலைகள்

ஏற்கனவே இந்த நகரத்தின் சில இடங்களில் புலிச் சிலைகள் மற்றும் எருமை சிலைகள் போன்ற பிற நினைவுச் சின்னங்கள் இருந்தன. இருப்பினும் செரியான் காடுகளில் புலிகளும் எருமைகளும் குறைந்து போனதால், அவை அவற்றின் சிறப்புத் தன்மைகளை இழந்து விட்டன.

செரியான் நகரம் வளமான நிலப் பகுதியைக் கொண்டது. அதன் சாலை மற்றும் நீர் போக்குவரத்துகள் நன்கு இணைக்கப்பட்டு உள்ளன. காடுகளில் கிடைக்கும் அனைத்து வகையான காட்டுப் பொருட்களும் செரியான் நகரத்தில் கிடைக்கின்றன.

அண்மைய காலமாக, பெரும்பாலான விளைபொருட்கள் இந்தோனேசியா, கலிமந்தான் காடுகளில் இருந்து கொண்டு வரப் படுகின்றன. கலிமந்தான் காட்டுப் பொருட்களின் விலையும் குறைவு.

## காலநிலை

செரியான் நகரம் வெப்பமண்டல மழைக்காட்டு காலநிலையைக் கொண்டுள்ளது. ஆண்டு முழுவதும் கனமான மழை பெய்யும்.

## இவற்றையும் பார்க்க
* மலேசியாவின் மாநிலப் பிரிவுகள்
 
## மேற்கோள்கள்

## வெளி இணைப்புகள்

* Official web page of Serian District Council 
&nbsp;

பகுப்பு:சரவாக்
பகுப்பு:சரவாக் நகரங்கள்
பகுப்பு:மலேசிய நகரங்கள்‎
அமரகங்கேயன்

**அமரகங்கேயன்** (*Amaragangeya*) (ஆட்சி சுமார் 1164-1165 பொ.ச.), அபரகங்கேயன் என்றும் அழைக்கப்படும் இவர்,  சாகம்பரியின் சௌகான் வம்சத்தைச் சேர்ந்த ஒரு இந்திய மன்னராவார். வடமேற்கு இந்தியாவில் இன்றைய இராஜஸ்தானின் சில பகுதிகளை உள்ளடக்கிய சபடலக்ச நாட்டை ஆட்சி செய்தார்.

சகமான அரசன் நான்காம் விக்ரகராசனின் மகனான இவர் தனது சிறு வயதிலேயே அரியணை ஏறியதாகவும், மிகக் குறுகிய காலமே ஆட்சி செய்ததாகவும் தெரிகிறது.  இவருக்குப் பிறகு இவரது தந்தைவழி உறவினரும் விக்ரகராசனின் சகோதரர் ஜகத்தேவனின் மகனுமான இரண்டாம் பிருத்விராஜன் அரியணைக்கு வந்தார். தோட் ருத்தி ராணி கோவிலில் கிடைத்த கல்வெட்டின் படி, பிருத்விராஜன் சாகம்பரி மன்னனை தோற்கடித்ததாகத் தெரிகிறது. இது பிருத்விராஜன் அமரகங்கேயனை அரியணையில் இருந்து அகற்றி, சகமான மன்னரானார் என்பதைக் குறிக்கிறது.  15 ஆம் நூற்றாண்டின் காஷ்மீரி வரலாற்றாசிரியர் ஜோனராஜாவின் கூற்றுப்படி, அமரகங்கேயன் திருமணமாகாமலேயே இறந்ததாகத் தெரிகிறது. 

## சான்றுகள்

### உசாத்துணை
* 
* 

பகுப்பு:இந்திய அரசர்கள்